เยื่อหูแดงอักเสบให้ยามาหยอดควรหยุดใช้ยาตอนไหนครับแล้วใช้กี่วันครับขอบครับ
สวัสดีค่ะ ในกรณีคงต้องขึ้นกับการวินิจฉัยว่าเป็นโรคอะไรค่ะ หากเป็นเยื่อหูแดงอักเสบ น่าจะนึกถึงเกี่ยวกับหูชั้นกลางอักเสบมากที่สุด แต่ปกติแล้วหูชั้นกลางอักเสบมักจะใช้ยาปฏิชีวนะรับประทานมากกว่าการใช้ยาเฉพาะที่ หากใช้ยาเฉพาะที่อาจจะเป็นเรื่องของหูชั้นนอกอักเสบหูชั้นนอกอักเสบ เป็นโรคที่พบได้บ่อยในคนทุกวัย แต่จะพบได้มากในวัยหนุ่มสาว ซึ่งอาการของหูชั้นนอกอักเสบมักจะเกิดภายหลังการแคะหู หรือหลังจากมีน้ำเข้าหูแล้วพยายามเช็ดหู โดยเฉพาะหลังการเล่นน้ำหรือว่ายน้ำ (เนื่องจากคันในรูหู) โดยมักจะมีอาการปวดหู หูอื้อ มีน้ำเหลืองเยิ้มคล้ายหูแฉะเป็นอาการหลักการรักษาคือการใช้ยาปฏิชีวนะหยอดเฉพาะที่ประมาณ 7-14 วันขึ้นกับความรุนแรงของโรคและยาที่ใช้ แนะนำว่าใช้ตามที่ฉลากแนะนำหรือตามที่แพทย์ผู้รักษาแจ้ง หากใช้ยาจนครบแล้ว ยังมีอาการปวดหู ได้ยินผิดปกติ หรือมีสารคัดหลั่งผิดปกติไหลจากหู ควรกลับไปพบแพทย์